เปิดพื้นที่แซนด์บ๊อกซ์ 3 จังหวัดภาคใต้วันนี้วันแรก กำชับเจ้าหน้าที่ทุกราย คุมเข้มตามมาตรการสาธารณสุข
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยถึงภาพรวมการเปิด sandbox 3 จังหวัดภาคใต้ วันนี้วันแรก หลังมีมติจาก ศบค. เมื่อวันที่ 7 มกราคมที่ผ่านมา ว่า ได้อนุมัติการเปิดพื้นที่ sandbox เพิ่มเติมใน 3 จังหวัดภาคใต้ ได้แก่ จังหวัดสุราษฎร์ธานี จังหวัดพังงาและจังหวัดกระบี่ ซึ่งดูจากสถิติในการยื่นขอ Thailand Pass มีประชาชนเข้าร่วมประมาณ 3,800 คน ส่วนใหญ่จะเป็นประชาชนที่เข้ามาท่องเที่ยวในจังหวัดภูเก็ตรองลงมากระบี่ และสมุย ตามลำดับการท่องเที่ยว มีมาตรการและแนวทางความพร้อม ของ sandbox ในพื้นที่ใหม่ ยังคงเป็นไปตามที่กระทรวงสาธารณสุขกำหนดและกำชับเจ้าหน้าที่ทุกรายตรวจคัดกรองอย่างเข้มงวด  ประกอบไปด้วย ติดตั้ง แอปพลิเคชันหมอชนะ เพื่อการติดตามและกำกับที่อยู่ในพื้นที่และมีการตรวจ RT-PCR 2 ครั้ง เนื่องจากการตรวจพบเชื้อครั้งที่สองจะมีสถิติที่สูงกว่าการตรวจหาเชื้อในครั้งแรก ซึ่งจะเน้นการตรวจคัดกรองในพื้นที่ phuket sandbox เดิม และ 3 พื้นที่ sandbox ใหม่